กลุ่มผู้สูงอายุ ทยอยฉีดวัคซีนที่ศูนย์ฉีดวัคซีนกลางบางซื่ออย่างต่อเนื่อง ภายใต้มาตรการควบคุมและป้องกันโรคอย่างเข้มงวด
บรรยากาศที่ศูนย์ฉีดวัคซีนกลางบางซื่อ ซึ่งเป็นจุดให้บริการฉีดวัคซีนสำหรับกลุ่มผู้สูงอายุ (อายุ 60-74 ปี)  กลุ่ม 7 โรคเสี่ยง และกลุ่มผู้สูงอายุที่มีอายุตั้งแต่ 75 ปีขึ้นไปอาศัยอยู่ในพื้นที่กรุงเทพมหานคร โดยภาพรวมเป็นไปด้วยความเรียบร้อยประชาชนส่วนใหญ่ทยอยเข้ารับวัคซีนอย่างต่อเนื่อง ภายใต้การดูแลและอำนวยความสะดวกอย่างใกล้ชิดจากพยาบาลและเจ้าหน้าที่คอยให้คำแนะนำ ขณะที่ จากการสอบถามเจ้าหน้าที่ปฏิบัติงานพบว่า มีประชาชนเข้ารับการฉีดวัคซีนจำนวนมากในแต่ละวันสูงสุดประมาณ 5,000 คนต่อวัน ซึ่งเจ้าหน้าที่จะดูแลอย่างใกล้ชิดตลอดเวลา ส่วนขั้นตอนการเข้ารับการฉีดวัคซีนเฉลี่ยอยู่ที่ประมาณไม่เกิน 1 ชั่วโมงต่อคนด้านนางประไพ ทองหนู อายุ 75 ปี เปิดเผยว่า ได้ลงทะเบียนจองฉีดวัคซีนที่แอปฯหมอพร้อม และกำหนดฉีดวัคซีนวันนี้ซึ่งตั้งแต่เดินทางมาถึงก็ได้รับความสะดวกและพึงพอใจมาก เนื่องจากมีเจ้าหน้าที่ให้คำแนะนำตลอดเวลาเข้ารับการฉีดวัคซีนสำหรับกลุ่มผู้สูงอายุที่มีอายุตั้งแต่ 75 ปีขึ้นไป สามารถรับบริการระบบบริการแบบ  On-site ได้ จนถึงวันที่ 18 กรกฎาคมนี้ ส่วนผู้สูงอายุที่อายุน้อยกว่า 75 ปี สามารถจองเข้ารับบริการตามระบบปกติ อย่างไรก็ตาม ผู้สูงอายุ 75 ปีขึ้นไปที่จะมารับบริการฉีดวัคซีนขอให้มีผู้ติดตามมาดูแลได้ไม่เกิน 1 คนเท่านั้นเพื่อลดความแออัด